b'\n_START_ARTICLE_\nUpliscihe\n_START_PARAGRAPH_\nUpliscihe (gruz. \xe1\x83\xa3\xe1\x83\xa4\xe1\x83\x9a\xe1\x83\x98\xe1\x83\xa1\xe1\x83\xaa\xe1\x83\x98\xe1\x83\xae\xe1\x83\x94) je drevni grad-pe\xc4\x87ina, jedan od prvih gradova na podru\xc4\x8dju Gruzije. Upliscihe je usje\xc4\x8den u stijeni, a nalazi se 12 km isto\xc4\x8dno od grada Gori, na lijevoj obali rijeke Kura. Osobito se razvijao od kraja drugog do po\xc4\x8detka prvog tisu\xc4\x87lje\xc4\x87a prije Krista, s nekoliko sukcesivnih uspona i padova. Bio je vrlo va\xc5\xbeno vjersko, politi\xc4\x8dko i kulturno sredi\xc5\xa1te u helenisti\xc4\x8dkom i kasnom anti\xc4\x8dkom razdoblju, od 4. stolje\xc4\x87a prije Krista do 4. stolje\xc4\x87a poslije Krista. Kona\xc4\x8dno biva napu\xc5\xa1ten u 19. stolje\xc4\x87u, postav\xc5\xa1i multi-arheolo\xc5\xa1ki lokalitet i jedan od najzna\xc4\x8dajnijih spomenika dana\xc5\xa1nje gruzijske kulture. Tako\xc4\x91er su o\xc4\x8duvani ostaci nekoliko arhitektonskih i vjerskih gra\xc4\x91evina, gra\xc4\x91enih tijekom nekoliko tisu\xc4\x87lje\xc4\x87a. Za vrijeme najve\xc4\x87eg uspona, Upliscihe je \xc4\x8dinilo vi\xc5\xa1e od 700 pe\xc4\x87ina i podzemnih struktura, od kojih je u dana\xc5\xa1nje vrijeme ostalo pristupa\xc4\x8dno njih 150.'